Gara (diario)

Gara (en basco "Somos") ye un periodico bilingüe basco/castellano publicato en a ciudat de Sant Sabastián, en Guipuzcua. Se caracteriza por estar un periodico d'ezquierdas y independentista basco.

 Historia 
 Naiximiento 
Gara amanixió en 1999 ta plenar o vueito que heba deixato o periodico de tamién editorial independentista y d'ezquierdas Egin, que heba estato zarrato por orden chudicial d'o chuez Baltasar Garzón. En o marco d'o sumario 18/98, o chuez Garzón heba actuato contra a cupula d'ETA, refirindo-se a os que consideraba diversos "instrumentos operativos" d'a organización terrorista relacionatos tanto con o suyo soporte financiero como con a "difusión d'os planteyamientos d'a suya estratechia". Asinas, dimpués d'ilegalizar cuantas empresas y organismos baixo l'acusación d'estar relacionatas con a estructura financiera d'ETA, Garzón decretó o 15 de chulio de 1998 o cierre d'o diario Egin (chunto con a radio Egin Irratia y atras empresas relacionatas), considerando que yeran integratas en a estructura d'ETA.El sumario 18/98 ha sido el ariete judicial contra diversos sectores, articlo d'o diario Deia en o suyo especial de politica basca (2004).

Meyo anyo dimpués, amanixeba Gara (30 de chinero de 1999). Conta con 97.000 lectors diarios.Estudio General de Medios. Datos d'octubre de 2007 a mayo de 2008.

En rematar a instrucción d'o caso Egin, l'Audiencia Nacional rebaixó l'acusación de colaboración con banda armata, lo que feba inchustificato o cierre. Pero allora, Orain S.A. ya heba dentrato en bancarrota, y o sector de mercato d'Egin heba estato cubierto por o diario Gara. Ni o diario Egin nian a radio tornoron a meter-sen en funcionamiento.

 Lanzamiento 
O diario Gara apareixió por primera vegata en os quioscos o 30 de chinero de 1999. O suyu naiximiento estió cuatre meses dimpués de que se sinyase o Pacto d'Estella y, dende a suya aparición, o periodico fació suyo "o proposito de resolución, dende o respeto a os prencipios democraticos y a la realidat nacional basca, d'o conflicto historico que afecta a Euskal Herria".

 Capital popular 
O nuevo diario naixió dimpués d'una campanya popular en a cuala arredol de 10.000 personas se convirtioron en accionistas d'o periodico. O capital con que prencipió o nuevo prochecto estió de 1.000 millons de pesetas, aportatos por ixos accionistas populars, con que se creyó a empresa Euskal Herriko Komunikabide Elkartea (Asociación de Medios de Comunicación d'o País Basco). Ista empresa tamién ha feito atros prochectos comunicativos como Le Journal du Pays Basque en o País Basco francés y a radio libre Info 7.

A primera plantiella d'o diario yera formata por 65 profesionals, dirichitos por a periodista d'Usúrbil Mertxe Aizpurua.

O 9 de chinero de 1999, se difundió un "numero zero", en que se apareixeban as razons ta creyar o nuevo periodico asinas como os prencipals elementos d'a suya linia tanto informativa como editorial. Dimpués d'ixe primer contacto, o 30 de chinero de 1999 plegaba o primer numero de Gara a os quioscos.

 Actualidad 
O 14 de chulio de 2008 fuents d'o diario afirmoron que a seu de Gara en Pamplona yera sosmesa a ascuitas telefonicas por parti d'a Policía Nacional de Pamplona.'Gara' denuncia escuchas telefónicas en su sede de Pamplona por EiTB

 Referencias 

Vinclos externos
  www.gara.net

Categoría:Periodicos d'o País Basco
Categoría:Periodicos en castellano
Categoría:Periodicos en basco